Document ID: /roh_data/filtered/Laws_Ilanz.jsonl.gz/159

2/2

Parlament communal Ilanz/Glion

Communicaziun allas medias

Ils 20 da zercladur 2018 ha il parlament communal approbau il rapport da gestiun ed il quen annual 2017 dalla vischnaunca Ilanz/Glion. Il quen current siara cun in surpli d’entradas da rodund 1.8 milliuns francs, budgetau era aunc ina sperdita da 600'000 francs. Attribuiu a quei success ordvart legreivel han denter auter ina buna disciplina d’expensas sco era grondas entradas da taglias sin scumiada da maun e venditas da terren. Malgrad tut sesanfla la situaziun finanziala dalla vischnaunca vinavon en ina situaziun empau hanada. L’atgna finanziaziun dallas investiziuns munta a 47 procent e quei ei insufficient.

Il credit obligont da 7.6 milliuns francs per la renovaziun dalla staziun e digl areal da posta a Glion ei staus indiscutabels. Il parlament ha concediu quei credit cun 23 vuschs gie ed in’abstenziun. Ils 23 da settember 2018 decida la cuminonza dils votants e dallas votantas all’urna definitivamein sur da quei credit. Entras la renovaziun dalla staziun e digl areal da posta a Glion duei l’entira regiun obtener in center da traffic modern e funcziunal. Ella sessiun dil zercladur ha il cussegl grond concediu ina contribuziun cantunala da rodund 4 milliuns francs per quei project. Aschia renconuscha era il cantun la muntada regiunala dil project. Tratg giu autras contribuziuns muntan ils cuosts restonts per la vischnaunca denter 2.5 e 3 milliuns francs.

El rom d’in’incumbensa ha il parlament discussiunau intensivamein l’analisa da menaschi dil menaschi forestal sco era las differentas variantas d’organisaziun da quel. Tier las differentas variantas proponidas ei vegniu examinau las consequenzas da pli bia ni pli pauc engaschi jester sco era ina pli stretga collaboraziun cul luvratori communal. L’organisaziun futura dil menaschi forestal vegn la suprastonza communala a fixar sin fundament dalla discussiun eifer il parlament communal. Cheu vegn la collaboraziun denter il luvratori communal ed il menaschi forestal ad esser in tema central.

Per la sanaziun dalla via dalla Posta e dalla via dalla staziun a Glion ha stuiu vegnir acceptau in credit supplementar da 380'000 francs. Per motiv che la surbaghegiada Marcau vegn gia inaugurada alla fin d’uost han las lavurs per part gia stuiu vegnir exequidas.

Sper il quen annual 2017 dalla vischnaunca ha il parlament era approbau ils quens annuals dallas meglieraziuns da Pigniu, Rueun e Schnaus sco era dalla corporaziun d’aua piarsa ASA Sablun e dil provediment d’aua Foppa. Plinavon ha il parlament decidiu d’installar ina cumissiun da finanzas che consista da siat commembers. Pil futur duei quella cumissiun predeliberar il preventiv per mauns dil parlament.

La proxima sesida dil parlament ha liug mesjamna, 12 da settember 2018 allas 19:00 uras ella sala dalla Casa Cumin a Glion.

Ilanz/Glion, 21 da zercladur 2018	Parlament Ilanz/Glion

Gemeindeparlament Ilanz/Glion

Medienmitteilung

Am 20. Juni 2018 hat das Gemeindeparlament Ilanz/Glion den Verwaltungsbericht und die Jahresrechnung 2017 der Gemeinde Ilanz/Glion genehmigt. Die Erfolgsrechnung weist einen Ertragsüberschuss von rund 1.8 Mio. Franken aus, budgetiert war ein Verlust von 600‘000 Franken. Zu diesem erfreulichen Ergebnis haben unter anderem eine gute Ausgabendisziplin sowie ausserordentliche Erträge wie sehr hohe Handänderungssteuern und Bodenverkäufe beigetragen. Nichtsdestotrotz befindet sich die Finanzlage der Gemeinde nach wie vor in einer schwierigen Situation. Die Selbstfinanzierung der Investitionen ist mit 47 Prozent ungenügend.

Unbestritten war der Verpflichtungskredit über 7.6 Mio. Franken für die Erneuerung des Bahnhof- und Postautoareals in Ilanz. Mit 23 Ja und einer Enthaltung hat das Parlament dem Kredit zugestimmt. Am 23. September 2018 wird die Urnengemeinde den definitiven Beschluss fällen. Durch die Erneuerung des Bahnhof- und Postautoareals soll die Region eine moderne und zweckmässige Verkehrsdrehscheibe in Ilanz erhalten. In der vergangenen Junisession hat der Grosse Rat einen Kantonsbeitrag von rund 4 Mio. Franken an das Projekt gesprochen. Damit anerkennt der Kanton die regionale Bedeutung des Vorhabens. Abzüglich weiterer Beiträge werden die Restkosten für die Gemeinde 2.5 bis 3 Mio. Franken betragen.

Intensiv hat das Parlament die im Rahmen eines Auftrags erarbeitete Betriebsanalyse des Forstbetriebes Ilanz/Glion sowie die Untersuchung von verschiedenen Organisationsvarianten diskutiert. In den verschiedenen Varianten wurden die Auswirkungen von mehr oder weniger Fremdleistungen sowie eine engere Zusammenarbeit mit dem Werkdienst geprüft. Der Gemeindevorstand wird nun die künftige Organisation aufgrund der Diskussion im Gemeindeparlament festlegen. Dabei wird die Zusammenarbeit zwischen der Werk- und Forstgruppe ein zentrales Thema sein.

Für die Sanierung der Post- und Bahnhofstrasse in Ilanz musste ein Bruttonachtragskredit von 380‘000 Franken gesprochen werden. Aufgrund der Eröffnung der Überbauung Marcau Ende August 2018 mussten die Arbeiten teilweise bereits ausgeführt werden.

Neben der Jahresrechnung 2017 der Gemeinde hat das Parlament die Jahresrechnungen der Gesamtmeliorationen Pigniu, Rueun und Schnaus sowie des Abwasserverbandes ASA Sablun und der Wasserversorgung Gruob genehmigt. Zudem hat das Parlament den Einsatz einer Finanzkommission, bestehend aus sieben Mitgliedern beschlossen, welche künftig das Budget zuhanden des Parlaments vorberaten wird.

Die nächste Parlamentssitzung findet am Mittwoch, dem 12. September 2018, um 19.00 Uhr im Rathaussaal in Ilanz statt.

Ilanz/Glion, den 21. Juni 2018	Parlament Ilanz/Glion

Plazza Cumin 9 |  Caum postal 90 | CH-7130 Ilanz | T 081 920 15 15 | F 081 920 15 16 | info@ilanz-glion.ch | www.ilanz-glion.ch

Plazza Cumin 9 |  Caum postal 90 | CH-7130 Ilanz | T 081 920 15 15 | F 081 920 15 16 | info@ilanz-glion.ch | www.ilanz-glion.ch